Αλβανοί

Ως Αλβανοί (αλβανικά: Shqiptarët) αναφέρονται οι ανήκοντες στο αλβανικό έθνος ή οι πολίτες της Αλβανίας. Ο χώρος κατοίκησης της εθνοτικής ομάδας εντοπίζεται στην δυτική πλευρά της βαλκανικής χερσονήσου. Η πλειοψηφία τους ομιλεί την Αλβανική γλώσσα. Οι Αλβανοί είναι συγκεντρωμένοι, κατά πλειοψηφία, στην σημερινή Αλβανία και το Κοσσυφοπέδιο. Μεγάλοι πληθυσμοί υπάρχουν επίσης στη Δημοκρατία της Βόρειας Μακεδονίας και στο Μαυροβούνιο. Αλβανική διασπορά έχει δημιουργήσει κοινότητες σε πολλές χώρες στον κόσμο όπως στην Ελβετία, τη Γερμανία, τη γειτονική Ελλάδα και Ιταλία, τις ΗΠΑ. Η πλειοψηφία των Αλβανών ακολουθεί το Σουνιτικό Ισλάμ, ύστερα από την άφιξη των Οθωμανών στην περιοχή ενώ, υπάρχουν πληθυσμοί Ορθοδόξων Χριστιανών, Καθολικών, Άθρησκων και Άθεων.

Είχε υποστηριχθεί σε μια θεωρία ότι υπάρχει κάποια πιθανή φυλετική σύνδεση με αρχαία ιλλυρικά φύλλα, τα οποία αργότερα αναμείχθηκαν με άλλους Παλαιό-Βαλκανικούς πληθυσμούς. Ωστόσο, η καταγωγή των Αλβανών έχει αποτελέσει αντικείμενο ιστορικών, γλωσσικών, αρχαιολογικών και γενετικών μελετών.

Ιστορία του όρου
Ο όρος «Αλβανοί» συναντάται για πρώτη φορά στα Γεωγραφικά του Κλαύδιου Πτολεμαίου (2ος αι.). Πιστεύεται ότι αναφέρεται σε πληθυσμιακή ομάδα στην περιοχή της Ιλλυρίας, χωρίς να δίνει κάποιες πληροφορίες γι' αυτούς. Η επόμενη φορά που συναντάται στη βιβλιογραφία είναι σε χρονικό του Μιχαήλ Ατταλειάτη, (11ος αι.). Εκεί αναφέρονται Αλβανοί σε δύο περιπτώσεις. Η Ε. Βρανούση πιστεύει ότι στην πρώτη περίπτωση αναφέρονται ως «Αλβανοί» οι Νορμανδοί της Νότιας Ιταλίας και στη δεύτερη πληθυσμοί από την Αλβανία. Η ίδια αναφέρει ότι στη μετά το Μεσαίωνα εποχή, ο όρος σήμαινε επίσης «ξένος» και «αλλοδαπός».Βρανούση Λ. Ερασμία, "Οι όροι 'Αλβανοί' και 'Αρβανίται' και η πρώτη μνεία του ομωνύμου λαού της Βαλκανικής εις τα πηγάς του ΙΑ' αιώνος", Βυζαντινά Σύμμεικτα, τ. 2 (1970), σελ. 207-228. ». Για τη σημασία των όρων Albanus, Albani, Albains κτλ, βλ. σ. 226-228, με παραπομπές στο λεξικό του Du Gange , Glossarium mediae el infimae Latinitatis, έκδοση 1883, vol. 1, σ. 162 - 163, και στο  J. Niermeyer , Mediae Latinitatis Lexicon minus, Leiden 1960, σ. 32 - 33 και άλλους. Επίσης της ιδίας στο "Les termes Αλβανοί et Αρβανίται et la premiere mention des Albanais dans les sources du XI siecle", B' Διεθνές Συνέδριον Σπουδών Νοτιοανατολικής Ευρώπης, Αθήνα, 1970] Κατά τον αλβανολόγο Όλιβερ Σμιτ τον Μεσαίωνα ο όρος «Αλβανός» σήμαινε είτε τον ομιλητή της αλβανικής γλώσσας, είτε κάποιον που κατάγεται από την «Αλβανία» (εισαγωγικά του συγγραφέα) ανεξάρτητα από τη γλώσσα που μιλάει, είτε άνθρωπο της υπαίθρου και των βουνών.Oliver Jens Schmitt, "Skanderbeg. Der neue Alexander auf dem Balkan", Friedrich Pustet Verlag, Regensburg 2009, σ. 354. Στην Ελλάδα κατά τον 19ο αιώνα ο όρος «Αλβανός» εναλλασσόταν με τον όρο «Αρβανίτης» και αυτός με το «Βλάχος». Και οι τρεις όροι χρησιμοποιήθηκαν με τη γενική σημασία του ανθρώπου της υπαίθρου, του χωρικού. Αυτή η σημασία βαθμιαία εγκαταλήφθηκε από τις αρχές του 20ού αιώνα.MAGLIVERAS, SIMEON, SPYROS (2009) THE ONTOLOGY OF DIFFERENCE: NATIONALISM, LOCALISM AND ETHNICITY IN A GREEK ARVANITE VILLAGE, Durham theses, Durham University, σ. 14. Παραπέμπει και στο Skoulidas, E., (2002). “The Perception of the Albanians in Greece in the 1830s and 40s: the Role of the Press" in Albanian Identities: Myth and History S. SchwandnerSievers, B. J. Fischer eds. London, Hurst & Co.  Διαθέσιμο και στο Durham E-Theses Online: http://etheses.dur.ac.uk/248/

Παραπομπές

Πηγές


Εξωτερικοί σύνδεσμοι



Κατηγορία:Πληθυσμιακές ομάδες της Ελλάδας
Κατηγορία:Πληθυσμιακές ομάδες της Αλβανίας
Κατηγορία:Ινδοευρωπαϊκοί λαοί
Κατηγορία:Σύγχρονοι ινδοευρωπαϊκοί λαοί
Κατηγορία:Εθνοτικές ομάδες χωρισμένες από διεθνή σύνορα